5ί9Π3ΐυΓθ ΝοΙ 


ΙοοβΙίοη: ΑΙΗβ)5, ΕΙΙίπϊΚο 
ΤγροοΓθΠο 

ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

26 Απριλίου 2017 


ΤΕΥΧΟΣ ΤΕΤΑΡΤΟ 


Αρ 


. Φύλλου 106 


ΑΠΟΦΑΣΕΙΣ 

Αριθμ. 4/660 _ 

Κήρυξη ως αναδασωτέας δημόσιας έκτασης δα¬ 
σικού χαρακτήρα των παρ. 1, 2 και 3 του άρ¬ 
θρου 3 του ν. 998/1979, όπως τροποποιήθηκε 
και ισχύει συνολικού εμβαδού 5.138,93 στρεμ¬ 
μάτων στη θέση «Θύμι - Σάρα - Μεγάλη Πέτρα - 
Ανατολή - Λιούτσα - Σχίζαλη» περιφερείαςΤ.Κ. 
Αμυγδαλιάς, Δ.Ε. Καφηρέα του Δήμου Καρύστου 
Π.Ε. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις της παρ. 1 άρθρου 38, όπως αντικα- 
ταστάθηκε με τις διατάξεις της παρ. 1 του άρθρου 35 
του ν. 4280/2014 (Φ.Ε.Κ. 159/τ.Α 708.08.2014), όπως 
τροποποιήθηκε και ισχύει με τις διατάξεις του άρθρου 
32 του ν. 4342/2015 (Φ.Ε.Κ. 143/τ.Α709.11.2015) περί 
«περιβαλλοντικής αναβάθμισης και ιδιωτικής πολεοδό¬ 
μησης - Βιώσιμη ανάπτυξη οικισμών Ρυθμίσεις δασικής 
νομοθεσίας και άλλες διατάξεις και των παρ. 1 και 3 του 
άρθρου 41 του ν. 998/1979 (Φ.Ε.Κ. 289/τ.Α729.12.1979) 
περί «Προστασίας των δασών και των δασικών εν γένει 
εκτάσεων της χώρας». 

3. Τις με αριθμ. 160417/1180/08.07.1980 και 182447/ 
3049/24.09.1980 εγκύκλιες διαταγές του Υπουργείου Γε¬ 
ωργίας σχετικά με την κήρυξη εκτάσεων ως αναδασωτέων. 

4. Τις διατάξεις του ν. 2503/1997 (Φ.Ε.Κ. 107/τ.Α7 
30.05.1997) περί «Διοίκησης Οργάνωσης, Στελέχωσης 
της Περιφέρειας κ.λπ.». 

5. Τις διατάξεις του άρθρου 280 του ν. 3852/2010 
(Φ.Ε.Κ. 87/τ.Α707.06.2010) περί «Νέας Αρχιτεκτονικής 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

6. Το π.δ. 138/2010 (Φ.Ε.Κ. 231/τ.Α /27.12.2010 περί 
«Οργανισμού της Αποκεντρωμένης Διοίκησης Θεσσα¬ 
λίας και Στερεός Ελλάδας. 

7. Τη με αριθμ. 1669/33104/31.3.2011 (Φ.Ε.Κ 648/τ.Β7 
19.04.2011) απόφαση της Γ.Γ.Α.Δ.Θ.Σ.Ε. περί «Μεταβίβα¬ 
σης δικαιώματος υπογραφής της Γενικής Γραμματέως 


Αποκεντρωμένης Διοίκησης Θεσσαλίας και Στερεός 
Ελλάδας στον Προϊστάμενο της Γενικής Διευθύνσεως 
Δασών και Αγροτικών Υποθέσεων και στους Προϊσταμέ¬ 
νους Διευθύνσεων και Δασαρχείων της Ανωτέρω Γενικής 
Δ/νσεως», όπως τροποποιήθηκε και ισχύει. 

8. Τη με αριθμ. 4395/201449/17.11.2016 απόφαση της 
Διεύθυνσης Δασών Ν. Εύβοιας περί παράτασης προθε¬ 
σμίας κήρυξης έκτασης ως αναδασωτέας. 

9. Τη με αριθμ. 3645/229016/28.12.2016 πρόταση του 
Δασαρχείου Αλιβερίου, από την οποία προκύπτει ότι η 
βλάστηση της έκτασης που αναφέρεται στο θέμα κα¬ 
ταστράφηκε από πυρκαγιά στις 9.8.2016 και 8.11.2016 
και πριν το χρόνο καταστροφής της, είχε δασική μορ¬ 
φή κατά την έννοια των παρ. 1, 2 και 3 του άρθρου 3 
του ν. 998/1979, όπως τροποποιήθηκε και ισχύει, καλυ¬ 
πτόμενη από αειφύλλα πλατύφυλλα (αριά, πουρνάρι, 
γκορτζιά, ασπάλαθο) πλατάνια χαμορείκι και φρύγανα, 
βαθμού συγκόμωσης κυμαινόμενου από 20-65%, και ως 
εκ τούτου επιβάλλεται η κήρυξη της ως αναδασωτέα, 
αποφασίζουμε: 

Κηρύσσουμε ως αναδασωτέα δημόσια έκταση συνο¬ 
λικού εμβαδού 5.138,93 στρεμμάτων στη θέση «Θύμι - 
Σάρα - Μεγάλη Πέτρα - Ανατολή - Λιούτσα - Σχίζαλη» 
περιφερείαςΤ.Κ. Αμυγδαλιάς, Δ.Ε. Καφηρέα του Δήμου 
Καρύστου Π.Ε. Εύβοιας, όπως απεικονίζεται στο συνημ¬ 
μένο τοπογραφικό διάγραμμα του Δασαρχείου Αλιβερί- 
ου,τηςοποίαςη βλάστηση καταστράφηκε από πυρκαγιά 
στις 9.8.2016 και 8.11.2016 και προσδιορίζεται ακριβώς 
στο συνημμένο πίνακα συντεταγμένων ΕΓΣΑ 87, ο οποίος 
αποτελεί αναπόσπαστο μέρος της απόφασης αυτής. 

Η έκταση που απεικονίζεται σήμερα συνορεύει: 

Βόρεια: Εν μέρει με εκτάσεις που υπάγονται και δεν 
υπάγονται στις διατάξεις της δασικής νομοθεσίας. 

Νότια: Με εκτάσεις που υπάγονται στις διατάξεις της 
δασικής νομοθεσίας. 

Ανατολικά: Εν μέρει με βραχώδη ακτή, εν μέρει με 
εκτάσεις που υπάγονται και δεν υπάγονται στις διατάξεις 
της δασικής νομοθεσίας. 

Δυτικά: Εν μέρει με εκτάσεις που υπάγονται και δεν 
υπάγονται στις διατάξεις της δασικής νομοθεσίας. 

Ο χαρακτηρισμός των όμορων εκτάσεων είναι ενδει¬ 
κτικός και όχι οριστικός εκτός από την οριογραμμή της 
αναδασωτέας που εφάπτεται με τελεσίδικες πράξεις 
χαρακτηρισμού και αναδασωτέες εκτάσεις. 












972 

Τεύχος Δ'106/26.04.2017 


Στην παρούσα αναδασωτέα έκταση συμπεριλαμβάνο- 
νται και εκτάσεις που έχουν ήδη κηρυχθεί αναδασωτέες 
κατά το παρελθόν και οι οποίες έπληγησαν και αυτές 
από τις πυρκαγιές στις 9.8.2016 και 8.11.2016 αντίστοιχα. 

Επίσης, από την παρούσα αναδασωτέα εξαιρούνται οι 
υφιστάμενοι δρόμοι και τα τμήματα για τα οποία έχουν 
εκδοθεί οι αρ. οικ/152443/05.10.2015 υπουργική από¬ 
φαση και η αρ. 50319/19.10.2016 υπουργική απόφαση 
με τις οποίες εγκρίθηκαν οι Περιβαλλοντικοί όροι έρ¬ 
γων ΑΣΠΗΕ στη θέση «Ανατολή» και «Μεγάλη Πέτρα» 
οι οποίες αποφάσεις επέχουν και θέση έγκρισης επέμ¬ 
βασης. 

Σκοποί της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
αυτής ο αποκλεισμός διάθεσης της για άλλη χρήση και 


η αποκατάσταση της δασικής βλάστησης. Η αποκατά¬ 
σταση της βλάστησης θα γίνει με φυσική αναγέννηση ή 
με πρόγραμμα τεχνητής αναγέννησης. 

Από τις διατάξεις της παρούσας, δεν προκαλείται δα¬ 
πάνη σε βάρος του κρατικού προϋπολογισμού. 

Η ισχύς της παρούσας, αρχίζει από την δημοσίευσή 
της, στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 7 Απριλίου 2017 

Με εντολή Γενικού Γραμματέα 

Αποκεντρωμένης Διοίκησης 

Η Προϊσταμένη Διεύθυνσης Δασών Ν. Εύβοιας 

ΔΕΣΠΟΙΝΑ ΚΟΜΙΛΗ 




Τεύχος ΔΊ 06/26.04.2017 

=τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























